अक्सर किसी भी काम को करने में आपकी पृष्ठभूमि और आपका शौक काफी मायने रखता है और अगर ये किसी में है तो उसे इन चीजों से जुड़ा कोई भी काम आसान लगने लगता है। अनूल माहीधरिया का शौक भी हार्डवेयर को लेकर रहा और आज वो इस काम में रमें हुए हैं। 49 साल के अनूल का परिवार मुंबई में रहता है। उनके माता पिता ने ल्यूमिट्रॉनिक्स कंपनी की स्थापना 1978 में की थी। ये कंपनी अंतरराष्ट्रीय मापदंड़ों के मुताबिक उत्पादों को नापने के लिए विभिन्न उपकरणों का निर्माण करती है। अनूल पिछले तीन दशकों से कंपनी में हार्डवेयर का काम देखते हैं और वो अपने इस शौक को पूरा करने में लगे रहते हैं।